Võitjate pjedestaalil, kui mängiti Jaapani hümni, langetasid korealased pead, keeldudes tunnustamast tõusva päikese maa lipu heiskamist. See oli protest, mitte alistumine jaapanlastest  peremeestele või natsidest võõrustajatele, kes pidasid tollal Jaapanit oma liitlaseks. Hiljem nõudis Sohn vapralt pressikonverentsil, et võetaks teatavaks: ta ei ole jaapanlane ja tema õige nimi on Sohn Kee Chung, kuid jaapanikeelse tõlkimise tõttu jäi see ajakirjanduses kajastamata. Sohn jõudis kurvale järeldusele, et mitte kedagi ei huvita tema väike kodumaa. Häbematult palus ta kohtumist Hitleriga. Oma üllatuseks talle võimaldatigi audients, kuid ta tardus tummaks führeri juuresolekul, nii et kui diktaator  soovitas tal kodumaale tagasi jõudes hakata arendama sporti, et suutnud Sohn oma arvamust avaldada. "Kavatsesin öelda: "Mister Hitler, olen inimene ilma kodumaata." Kuid jätsin ütlemata. Ma ei usu, et ta oleks ka aru saanud," rääkis Sohn.